Dodetal styg ná aardbewing in JapanEen van die paaie wat beskadig is ná die aardbewing in Atsuma, Hokkaido (6 September 2018) Foto: Xinhua/Deng Min) Die dodetal het gestyg ná ŉ aardbewing wat tot grondstortings in die noorde van Japan gelei het. Minstens 30 persone is dood en minstens 400 het geringe beserings opgedoen ná ŉ aardbewing van 6.6, aldus die plaaslike regering van die noordelike Hokkaido-eiland. Ongeveer 40 000 reddingswerkers, snuffelhonde en 75 helikopters is steeds op soek na oorlewendes. Kragvoorsiening na ongeveer 3 miljoen huise op Hokkaido is afgesny toe die aardbewing Donderdag ŉ aanleg, wat elektrisiteit aan die gebied verskaf, beskadig het. Eerste minister Shinzo Abe het gesê die kragvoorsiening is intussen grootliks herstel. Die regering sal noodfondse beskikbaar maak om kos, water en brandstof vir kragopwekkers by hospitale te verskaf. Internasionale vlugte by die hooflughawe in Sapporo het vandag weer bedrywighede hervat en sneltreindienste is Vrydag weer beskikbaar gemaak. Die aardbewing is die jongste in ŉ reeks natuurlike rampe wat die land tref. Westelike dele van die land spook steeds om te herstel ná ŉ tifoon die land getref en minstens elf lewens geëis het.